Folketing
2014-05-28

Nu havde man igen en mulighed for at lave et samarbejde. Men stadig væk skete der ikke noget. Hvad der skete med samarbejdet, ved jeg ikke. Og som mange nok ved, der kender mig, er min tålmodighed ikke stor. Derfor lavede jeg også det her forslag, for jeg vil gerne være med til, at vi presser noget igennem på den ene eller den anden måde. Når jeg kan se, at vi har børn med leukæmi, der kan hjælpes hurtigere og bedre, så drejer det sig ikke om, om vi har 6 mio. kr. om året til at etablere en stamcellebank, der kan gøre livet lettere for børn, som har hele livet foran sig, eller voksne mennesker, som ikke har mulighed for at få den knoglemarvstransplantation, som de har brug for – og hvor vi samtidig ved, at det ikke er i alle tilfælde, at der sker et match.